Nəriman Nərimanov - Vikipediya

# Nəriman Nərimanov

### Vikipediya, açıq ensiklopediya - ویکیپدیا ، آچیق انسایکلوپدیا

NƏRİMAN NƏRİMANOV
Tam Adı | Nəriman Nəcəf oğlu Nərimanov
Doğum Tarixi | 14 Aprel, 1870
Doğum Yeri | Tiflis, Gürcüstan
Ölüm Tarixi | 19 Mart, 1925
Ölüm Yeri | Moskva, Rusiya

Nəriman Nəcəf oğlu Nərimanov (14 Aprel, 1870, Tiflis, Gürcüstan-19 Mart, 1925, Moskva, Rusiya). Yaziçi, publisist, həkim, ictimai-siyasi xadim.

## [redaktə / تحریر] Həyatı

Yaziçi, publisist, həkim, ictimai-siyasi xadim olan Nəriman Nərimanov 1870-ci ildə Tiflis şəhərində anadan olmuşdur. 1890-cı ildə Qori seminariyasını, 1908-ci ildə Novorosiysk (Odessa) Universitetinin tibb fakultəsini bitirmişdir. Kommunizmin "parlaq" liderlərinə ürəkdən inanmış, sonralar səhv etdiyini başa düşmüş və peşmanlıqla ömrünü başa vurmuşdur.

1905-ci ildə ildə sosial demokrat "Hümmət" təşkilatına üzv olmuş, Rusiyanın sosial-demokrat partiyasının (RSDRP) proqramını türk dilinə çevirmişdir. 1909-cü ildə həbs olunaraq Astraxan şəhərinə sürgün edilmişdir.

1913-cü ildə Bakıya qayıdan Nərimanov fəhlələr arasında təbliğatla məşğul olmuşdur.

Artıq 1917-ci ildə N.Nərimanov "Hümmət" təşkilatının komitəsinin sədri və Bakı şəhəri üzrə RSDRP-in (bolşeviklər) üzvü, "Hümmət" qəzetinin redaktoru idi.

1918-ci ilin baharında Nərimanov Bakı Sovetində şəhər təsərrüfatı üzrə xalq komissarı təyin olunur. Həmin ilin iyun ayında ağır xəstəliklə əlaqədar olaraq Astraxan şəhərinə müalicəyə göndərilir. Sağaldıqdan sonra həmin şəhərdə bir sıra partiya orqanlarında çalışmışdır.

N.Nərimanov 1919-cu ildə Moskvaya çağırılaraq xalq komissarlığının xarici işlər bölməsində yaxın şərq məsələləri üzrə xalq komissarının müavini vəzifəsinə təyin edilmişdir.

Xalq Cümhuriyyəti süqut etdikdən, Bakı işğal edildikdən sonra N.Nərimanov Azərbaycan İnqilabı Komitəsinin (Revkom) və Xalq Komissarları Şurasının sədri təyin edilmişdir.

1922-ci ildə SSRİ yarandıqdan sonra, Lenin və partiya qarşısında xidmətləri nəzərə alınaraq, Mərkəzi İcra Komitəsinin sədrlərindən biri təyin olunmuşdur.

N.Nərimanov 1925-ci ildə müəmmalı şəkildə ölmüş və Kremlin divarında dəfn edilmişdir.

Azərbaycan SSR-in ilk prezidenti. Azərbaycan SSR Ali Sovetinin Baş katibi (30 Dekabr 1922 - 19 Mart 1925) və Azərbaycan Xalq Komissarlığının ilk prezidenti olmuşdur.

## [redaktə / تحریر] Əsərləri

- Nadir Şah
- Bahadır və Oğlu
- Qonaqlıq

## [redaktə / تحریر] Filmoqrafiya

### [redaktə / تحریر] İştirak etdiyi Filmlər

1. XI Qırmızı Ordu Hissələrinin Bakıda Paradı (II) (1920)(Qısametrajlı Sənədli Film)
2. Bakıda Şərq Xalqlarının I Qurultayı (1920)(Qısametrajlı Sənədli Film)
3. Sovet Azərbaycanının I İldönümü (1921)(Qısametrajlı Sənədli Film)

### [redaktə / تحریر] Arxiv Kadrlarda İştirak edənlər

1. Nəriman Nərimanovun Dəfni (1925)(Qısametrajlı Sənədli Film)

## [redaktə / تحریر] Həmçinin Bax

- Azərbaycan Kinosu

## [redaktə / تحریر] Mənbə

- Nəriman Nərimanov

## [redaktə / تحریر] Xarici Keçidlər

- Nəriman Nərimanov
- Bioqrafia (Rus Dilində)

Retrieved from "http://az.wikipedia.org../../../n/%C9%99/r/N%C9%99riman_N%C9%99rimanov_b918.html"

Kateqoriyalar: İştirak edənlər | Arxiv Kadrlarda İştirak edənlər | Kino Təqvimi-Aprel-Doğulanlar və Vəfat edənlər | Kino Təqvimi-Mart-Doğulanlar və Vəfat edənlər | 1870-Doğulanlar və Vəfat edənlər | 1925-Doğulanlar və Vəfat edənlər | Azəri ədəbiyyatı

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar